Кеш қалма

 Адам өмірге келген күннен ку тіршіліктік шырмауына түсіп кетеді. Ол шырмау адамды сергелдеңге салып қояды. Сәби болғанда тамақ, ұйқы, жылау. Есің кіріп тәй-тәй басқанда әлемді танып білу,ұстап көру, сезінудің соңында жүргенде, сәби шағың өтіп кетеді. Осылай мектептегі, студенттік шақ, отбасы құып балалы-шагалы болып жүргенде өмір өте шығады. Ал біз осы өмірде өзімізге қымбат жандар туралы ұмытып кетеміз. Әсіресе бізді өмірге әкеліп, қиындығы мен қызығы мол өмірде сүйеу, тірек болған аналарымыз туралы ұмытып кетеміз. Бірақ қатал зымырап жатқан уақыт бұл қатемізді кешірмейді.

 «Ана- бір қолымен бесікті, екінші қолымен әлемді тербетеді » -дегендей өзіміз ана болғанда, осынша қадірлі, қастерлі, жанымызға қымбат адамның қадірін түсінеміз. Ана жанымызда жүрсе қиындықтың, жоқтықтың, ауырдың не екенін білмейміз.

 Дүниеге сәбиі шыр етіп келгеннен бастап ана бар жағдайын жасайды, түн ұйқысын төрт бөліп, жылы-жұмсағын баласының аузына тосады. «Сенің табаныңа кірген шөгір, менің маңдайыма кірсін» деп баласы құлап қалса алақанын тосып, жыласа бірге жылап, қуанса бірге қуанып жүрген анамызды қадірлейік. Кей адам анасынан ерте айырылып жылы лебіздерін, тілектерін, жақсылықтарын жасай алмай өкініп жатады. Ал бірі жанында жүрген ардақты анасының қадірін түсінбей, қу тірліктің сергелдеңінде жүріп уақытын өткізіп алады. Сондықтан жанымызда анамыз жүргенде, ол адамның қадірін білейі, бізге жасаған жақсылығын еселеп қайтарып, өмірде көрген бейнетін, рахат көруіне жағдай жасайық. «Жұмақ қайда десең, анаңнын табаныңнын астында» деген екен. Жер бетіндегі жұмақтың қадірін білейік, ағайын.